सञ्जय दत्तको जीवनमा आधारित यो चलचित्रको सार्वजनिक ट्ेरलरले इन्टरनेटमा धुम मच्याइसकेको छ । सञ्जय दत्तले राजकुमार हिरानीका साथमा तीनवटा चलचित्रमा काम गरिसकेका थिए । ती चलचित्रको छायांकनका दौरानमा सञ्जय दत्त आफ्नो जीवनसँग जोडिएका धेरै किस्सा हिरानीलाई सुनाइरहेका थिए । प्रशंगवश एक दिन हिरानीले सञ्जय दत्तलाई भने, ‘यी किस्सालाई एउटा रिल लाइफमा पनि प्रस्तुत गरौं, जुन कुरा हेर्न र महसुस गर्न लायक हुनेछ ।’
सञ्जयदत्तले हिरानीलाई केही दिनमै आफ्नो यथार्थ कथामा आधार रहेर चलचित्र निर्माण गर्ने अनुमति दिए । ड्रग्सको लत, पितासँगको दुस्मनी अनि आमालाई सोही समयमा गुमाएका सञ्जय दत्तको जीवनमा यति मात्र पीडा छैन, उनको साथबाट एक फोर्टी सेभेन गनसमेत फेला पर्‍यो । सञ्जुलाई प्रहरीले आतंकवादी भन्दै जेलमा कोच्यो, उनी केही महिनाअघि मात्र जेलबाट निस्किएका हुन् ।
यी तमाम किस्सामा आधारित रहेर निर्माण गरिएको चलचित्र सञ्जुको कथा अविश्वसनीय जस्तो लाग्छ, तर यो यथार्थ घटनामा आधारित चलचित्र हो, जसमा रणवीर कपुरसहितका कलाकारहरू निकै प्रभावशाली रूपमा प्रस्तुत भएका छन् ।